ଏହି ବୈଠକରେ ଅତିଥିଭାବେ ଯୋଗଦେଇ ଅତିରିକ୍ତ ଜିଲ୍ଲା ଜନସ୍ବାସ୍ଥ୍ୟ ଅଧିକାରୀ (ପରିବାର କଲ୍ୟାଣ) ଡାକ୍ତର ଦୈତ୍ୟ ନାରାୟଣ ପାଢୀ ସମସ୍ତଙ୍କୁ ରକ୍ତଦାନ ପାଇଁ ଆଗେଇ ଆସିବାକୁ ଆହ୍ବାନ ଦେଇଥିଲେ। ଜିଲ୍ଲା ରକ୍ତ ଭଣ୍ଡାର ଅଧିକାରୀ ଡାକ୍ତର ଦୁର୍ଗାଦତ୍ତ ଦାଶ ରକ୍ତଦାନର ମହତ୍ବ ଉପରେ ନିଜର ବକ୍ତବ୍ୟ ରଖିବା ସହ ଚଳିତ ବର୍ଷ ୫୯ ଟି ରକ୍ତଦାନ ଶିବିର ଆୟୋଜିତ ହୋଇ ସାରିଥିବା କଥା ଉଲ୍ଲେଖ କରିଥିଲେ।
ଗୋଷ୍ଠୀ ପ୍ରକ୍ରିୟା ସହକାରୀ ପରିଚାଳକ ତରଣୀସେନ ପ୍ରଧାନ ଆଶା ଓ ଅଙ୍ଗନବାଡି କର୍ମୀମାନେ ରକ୍ତଦାନ ମହତଦାନର ବାର୍ତ୍ତା ଗୋଷ୍ଠୀ ସ୍ତରକୁ ପହଞ୍ଚିାଇବା ଉଚିତ ବୋଲି କହିଥିଲେ। ଏହି ଅବସରରେ ଜିଲ୍ଲା ରକ୍ତ ଭଣ୍ଡାର ଠାରେ ଏକ ସ୍ବେଚ୍ଛାକୃତ ରକ୍ତଦାନ ଶିବିର ଆୟୋଜିତ ହୋଇଥିଲା। ସମଗ୍ର କାର୍ଯ୍ୟକ୍ରମକୁ ସହକାରୀ ଜିଲ୍ଲା ଜନସ୍ବାସ୍ଥ୍ୟ ଯୋଗାଯୋଗ ଅଧିକାରୀ ପ୍ରଦ୍ୟୁମ୍ନ କୁମାର ସାହୁ ସଂଯୋଜନା କରିଥିବା ବେଳେ ସ୍ବାସ୍ଥ୍ୟ ପରିଦର୍ଶକ ପ୍ରମୋଦ ସାହୁ ଧନ୍ୟବାଦ ଅର୍ପଣ କରିଥିଲେ।
ଜାଣନ୍ତୁ କାହିଁକି ହୁଏ ଫୁସ୍ଫୁସ୍ କ୍ୟାନ୍ସର୍ ଓ ଏହାର ଲକ୍ଷଣ କ'ଣ?
